بتحبـــيه ؟؟؟      بتحبيه؟!...لو بتحبيه خافى عليه  ...انتى كده هتوديه جهنم!!!  ترضى تكونى انتى  السبب أن يشتعل عليه قبره نارا ؟؟  ترضى تكونى انتى السبب أن تزل قدمه من على الصراط فى النار؟؟  ترضى تكونى انتى السبب إنه يتعذب فى جهنم ؟؟        انتى كده رخصتى نفسك...مقامك إن شاب يتقدم لكى فى بيت أهلك...مقامك ملكة على الحور العين فى الجنة...وليس فتاة رخيصة أخذها شاب من الشارع وضحك عليها بمكالمة هاتفية ...ونهاية علاقتها معاه إن لم تتب إلى النار        ألم تسمعى عن الحادثة المروعة عندما انحرفت سيارة نقل إلى جانب الطريق فسحقت عدة سيارات ...وأثناء إنتشال الجثث  من إحدى السيارات ...وجدوا جثة شاب وفتاة كانوا فى حالة زنا معا فى هذه اللحظة ...فنزل عليهم انتقام الله وسحقهم الله أمام الدنيا كلها ...    هل أنتى مستعدة تموتى وأنتى معه الآن ؟؟...وتلقى الله على هذه الخاتمة !!  تذكرى قبل أن تخطى خطوة واحدة معه ...أنتى ماشية فى طريق آخره جهنم!!  جهنم...يعنى شعرة شعرة فى جسمك ستحترق  جهنم يعنى عضو عضو فيك سيلتهب  إيه اللى يستاهل ؟    احذرى...إن بسبب هذه العلاقة ربنا بيقول للملائكة يوم القيامة عليكى خذوها إلى النار  فتجدى 70 ألف ملك  ينقضوا عليكى لينفذوا حكم الملك ...فتصرخى ... ياخدونى فين يارب ؟  ·أنا لم أكن أحتمل عود كبريت مشتعل فى الدنيا ...أتحبس فى تابوت جمر إزاى يارب ؟  ·أنا لم أكن أحتمل ماء ساخن يشوى جلدى فى الدنيا ...  أصبح وأنام أشرب من الحميم والمهل ...إزاى يارب ؟؟  فتسمعى النداء الأخيرخذوها إلى النار ...مش إنتى اللى مشيتى معاه ...وإنتى عارفة إنك كده بتغضبنى؟؟  " كنت بحبه ".. حب حـــرام...قائم على أساس حرام ...هى دى عاقبته يوم القيامة ...        تخيلى نفسك لحظات البعث ...الكفن يتمزق  من حول جسمك.. تنتفضى من تحت التراب...  صراخ من حولك من كل جهة لكنك لا ترى أى شئ ...وإذ بيد على كتفك من الجانبين ...  فتصرخى بفزع مين؟؟...سائق وشهيد...ستساقى للعرض على الله ...  عاوزة تمشى معاه؟؟...امشى معاه...لكن لو هينجيكى يومها من العذاب الرهيب...    أحذرى أن ينظر الله لكى وأنتى تقولى له كلام الحب الحرام ...فينظر الله لكى نظرة غضب..  ولو نظر الله لكى نظرة غضب فقدضعتى وضاع كل شئ فى دنيتك وآخرتك ...وستظلى غارقة فى غضب الله عز وجل إن لم تتوبى      لسة بتقولى  بتحبيه؟...لو بتحبيه سيبيه لله...أنتى كده سبب فتنته فى دينه...والله تعالى يقول :  "إِنَّ الَّذِينَ فَتَنُوا الْمُؤْمِنِينَ وَالْمُؤْمِنَاتِ ثُمَّ لَمْ يَتُوبُوا فَلَهُمْ عَذَابُ جَهَنَّمَ وَلَهُمْ عَذَابُ الْحَرِيقِ"    تذكرى...إنك لكى تقابليه الآن أو تحدثيه فى الهاتف 6 ساعات...خونتى أبوكى وخونتى أخوكى وخونتى أمك وخنتى إخواتك وخونتى قبل هذا ربك ودينك...ولا عقوبة لهذا إلا أن يخونك هذا الشاب فى يوم من الأيام أو يخونك زوجك فى المستقبل ...والجزاء من جنس العمل    لا تقولى" دى مجرد علاقة بريئة  ...وإحنا مبنعملش حاجة حرام "...بالله عليـــكى قفى مع نفسك واسأليها :    ·هناك ملك يمين وملك شمال بيكتبوا كل شئ...وقفتك معاه...نظراتك له...  كل (مسد)..وكل (مسيج) أرسلتيها له ...هيكتبها ملك اليمين ولا ملك الشمال ؟؟؟  ·الأرض اللى انتى واقفة عليها معاه...هتشهد لكى أم عليكى ؟؟  ·لو رسول الله صلى الله عليه وسلم جاء الآن وأنت بتكلميه هتقوليله إيه ؟؟...صاحبى ؟؟  ·لو ملك الموت جالك الآن وأنتى بتكلميه هتقولى لربنا إيه؟؟...حبيبى ؟؟      من ترك شيئا لله عوضه الله خيرا  منه...لو تركتيه لأجل الله...لو هو الخير ليكى سيأتى الله به إليكى فى الحلال...ولو ليس الخير ليكى سيعطيكى الله من هو خيرا منه... ده اختيارك لنفسك...ما تتركى الله يختار ليكى !!    ما تفعلينه الآن...خيانة لزوجك فى المستقبل ...لأن مشاعرك من الآن ملك ليه هو...تذكرى إنك ممكن تحرمى من نعمة الزواج طول حياتك بسبب هذه المعصية    وأخيرا ...هذه الورقة رسالة لكى من الله ...والله يقول "وَمَا كُنَّا مُعَذِّبِينَ حَتَّى نَبْعَثَ رَسُولاً "  وممكن تكون دى آخر رسالة توصلك قبل الموت  الآن حالا ...خذى  قرار أن تتركيه...اختارى ...هو أم الله ؟؟.. قولى له إن ألح عليكى لتعودى إليه ...  أنا مستعدة أضحى عشانك بأى شئ...إلا ربنا...أنا مستعدة أخسر عشانك أى شئ ...إلا ربنا      Yarab Yhdena Kolna